Warrington (UK), 19 October 2011

След коментара на г-н проф. Лазаров бих искал да добавя и моите бележки по темата.

1 Предлаганата система за установяване на степента на научна компетентност на научните организации **НЕ е система за отчитане на тяхната научна и приложна дейност**. Право на научните организации е да съставят такива отчети, в които да отразяват всичко, което би ги представило по най-добрия начин. Тези отчети могат да се използват при атестацията на техните кадри. Те могат да се използват и за подобряване на публичния образ на научните организации. Такива отчети се правят отдавна. Държавата, обаче, няма особена нужда от тях.

2. Държавата има нужда от установяване на реалната научна компетентност на научните организации. Това е важно за определяне на реално изпълнимите научни приоритети в националната стратегия за научни изследвания. Дълг на държавата е да осигури необходимите финансови средства за възходящото развитие на научния сектор. Държавата, обаче, е гарант на обшествения интерес и затова трябва да има обективна информация за научния капацитет на научните организации. **Това е целта на предлаганата система за установяване на степента на научна компетентност на научните организации по смисъла на чл. 7а на Закона за насърчаване на научните изследвания в България.**

3. Предлаганата система **Е** **система за установяване на степента на научна компетентност на научните организации**без използване на експертни оценки и самооценки, а чрез прости пресмятания на измерими фактори, анализът на които в тяхната комбинация води до числа с инструктивен характер. Съществено е, че факторите, които имат отношение към научния капацитет на научната структура, са само четири на брой:

**Първи фактор:** наситеността на научната организация с персонал с нормативно установена висока научна квалификация – доктори, доктори на науките и професори, повишава научната компетентност на научната организация. Ако резултатите по този фактор не са добри, това ще бъде сигнал за научната организация да предприеме мерки за подобряване на изследователския си състав.

**Втори фактор:** научната организация има научен капацитет, ако може да произвежда качествен научен продукт. Мярка за това е публикационната активност на научната организация. Същностна характеристика на системата е, че тя игнорира в значителна степен маргиналните (световно невидимите) научни публикации. Затова, съобразно със световната научна практика, сериозно предимство имат публикациите в издания, които са включени в световната система за рефериране, индексиране и оценяване със специален акцент върху изданията, които имат импакт фактор и/или импакт ранг. Такава мярка не е репресивна. Тя стимулира научните организации да предложат за научна преценка новите си научни резултати на подходящите места, което може да им донесе признание и престиж.

**Трети фактор:**висок научен капацитет има, когато има ясна индикация за включване на публикуваните резултати, теории и идеи в световния научен процес. Това се постига чрез преглед на цитатите/отзивите, които публикациите са получили в научната литература и анализ на h- индексите на техните автори. Анализът на цитатите/отзивите е от особена важност, защото чрез тях се преценява динамиката на научния процес и актуалността на разглежданите теми.

**Четвърти фактор:** връзките между новите и старите генерации са от особена важност за поддържането на научния капацитет на научните организации. Затова системата изследва състоянието на докторантурата в оценяваната научна организация. Ако това състояние се окаже незадоволително, тогава условията за креативност не са на лице, а рутината излиза на преден план, но това е поддържащ, но не особено продуктивен фактор. В този смисъл устойчивостта на научната организация в бъдеще може да се окаже под заплаха.

4.**За реализацията на системата и комисиите.**Системата се реализира чрез прости артметични манипулации на числени данни, които идват от проверяваните научни организации и световните научни бази-данни. Получените числа могат да бъдат лесно проверени от всеки, който пожелае това. Всъщност пресмятанията могат да направят и група ученици, например от X клас, под ръководството на техния учител.  Тъй като в системата няма никакви словесни оценки за дълбочина и значимост на получените научни резултати, включването на световно известни учени с международна репутация в такива комисии не е необходимо. Предвидено е, обаче, в комисиите да се включат експерти, които доказано познават международно установените стандарти за научна дейност. Това е небходимо за лесно разпознаване на информацията, която трябва да се почерпи от световните научни бази-данни, както и за преценката на достоверността и коректното представяне на данните, които ще дойдат от проверяваните научни организации.

5. **Какво се разбира под "световна система за рефериране, индексиране и оценяване?** Има ли възможност за изкривяване при използването на този термин?

"*Световната система за рефериране, индексиране и оценяване е среда за публикуване на научни трудове, които след оценяване от анонимни и независими експерти ( peer-review) се появяват в пълен текст в първични литературни източници (primary sources), най-често научни списания ( primary research journals), след което в съкратен вид (abstracts) тези публикации се представят и класифицират във вторични печатни или електронни литературни източници (secondary sources), където въпросните първични литературни източници са включени след експертна оценка по определени научни и издателски критерии* ".

Всяко научно издание, което след успешна инспекция е прието за рефериране и индексиране в някой вторичен литературен източник, е длъжно в своята печатна версия ISSN (print) и в своята онлайн версия ISSN (online) да даде списък на вторичните литературни източници, които са приели да реферират и индексират неговите статии. Този задължителен атрибут се означава Abstracting/Indexing. Ако такава индикация отсъства, това означава, че изданието трябва да се прецени като *маргинално.***Маргиналните списания** остават вън от световната система за рефериране, индексиране и оценяване.

Докато списъкът на вторичните литературни източници, които реферират и индексират е много голям, то тези от тях, които дават числени оценки на контролираните списания е ограничен - това са Index Copernicus, Harzing's Publish or Perish и световно известните и общопризнати - американския Web of Science (Thomson Reuters - Philadelphia) и европейския Scopus (Elsevier- Amsterdam).

6. **България има само 10 научни списания с импакт фактор:**

|  |  |  |  |
| --- | --- | --- | --- |
| № | Списание | ISSN | IF (2010) |
| 1 | *Acta Zoologica Bulgarica* | 0324-0770 | 0,269 |
| 2 | *Biotechnology & Biotechnological Equipment* | 1310-2818 | 0,503 |
| 3 | *Bulgarian Chemical Communications* | 0324-1130 | 0,171 |
| 4 | *Bulgarian Journal of Agricultural Science* | 1310-0351 | 0,153 |
| 5 | *Comptes Rendus l’Academie bulgare des Sciences* | 1310-1331 | 0,219 |
| 6 | *Journal of Balkan Tribological Association* | 1310-4772 | 0,161 |
| 7 | *Journal of Environmental Protection and Ecology* | 1311-5065 | 0,178 |
| 8 | *Oxidation Communications* | 0209-4541 | 0,250 |
| 9 | *Propagation of Ornamental Plants* | 1311-9109 | 0,366 |
| 10 | *ZooKey* | 1313-0989 | 0,514 |

**и 20 научни списания с импакт ранг:**

|  |  |  |  |
| --- | --- | --- | --- |
| № | Списание | ISSN | SJR |
| 1 | *Biotechnology & Biotechnological Equipment* | 1310-2818 | 0.037 |
| 2 | *Bulgarian Chemical Communications* | 0324-1130 | 0,029 |
| 3 | *Bulgarian Journal of Agricultural Science* | 1310-0351 | 0,027 |
| 4 | *Comptes Rendus de l’Academie bulgare des Sciences* | 1310-1331 | 0.030 |
| 5 | *Journal of the Balkan Tribological Association* | 1310-4772 | 0.028 |
| 6 | *Journal of Environmental Protection and Ecology* | 1311-5065 | 0.027 |
| 7 | *Oxidation Communications* | 0209-4541 | 0.030 |
| 8 | *Propagation of Ornamental Plants* | 1311-9109 | 0.032 |
| 9 | *Acta medica bulgarica* | 0324-1750 | 0.026 |
| 10 | *Anaestheology & Intensive Care* | 1310-4284 | 0,025 |
| 11 | *Balkan Journal of Medical Genetics* | 1311-0160 | 0,030 |
| 12 | *Chemistry. Bulgarian Journal of Chemical Education* | 0861-9255 | 0,027 |
| 13 | *Bulgarian Historical Review* | 0204-8906 | 0,025 |
| 14 | *Endokrinologiya* | 1310-8131 | 0,025 |
| 15 | *Folia medica* | 0204-8043 | 0,039 |
| 16 | (Message over 64 KB, truncated) |  |  |